Zhantas/Cleaned-Kyrgyz_Wikipedia huggingface dataset:
Көздөрүндөгү сыр

"Көздөрүндөгү сыр" (, ) - 2009-жылы Хуан Хосе Кампанелла тарткан аргентина-испаниялык криминалдык драма. Хуан Хосе Кампанелла Эдуардо Сачеринин "Алардын көздөрүндөгү суроо" романынын негизинде автор менен биргелешип жазган. Тасма Аргентина жана испан компанияларынын биргелешип өндүргөн тасмасы болуп саналат.

Тасмада 1974-жылы зордуктап өлтүрүү ишинин үстүндө иштеген сот кызматкери жана сот (аткаргандар Рикардо Дарин жана Соледад Виллламил) жөнүндө окуя баяндалат. Окуя чиеленип отуруп, 25 жылдан кийин кайрадан козголот да, каармандар ортосунда сезим пайда болот.
82-Оскар аземинде "Эң мыкты чет тилдүү тасма" сыйлыгын алган жана мындан сырткары Голливуд жана Испания сыйлыктарына да татыган. Бул тасма "Расмий баян" аттуу тасма менен бирге Аргентинаны Латын Америка өлкөлөрүнүн ичинде эки жолу Оскар алган өлкөгө айланткан. Ошондой эле "Эң мыкты испан тилиндеги чет тасма" Гойя сыйлыгын алган. 2010-жылы тасма алдына Леонардо Фавионун 1975-жылкы классикалык "Назарено Круз жана карышкыр" тасмасын алдына өткөрүү менен Аргентинанын тарыхында эң көп киреше алып келген экинчи тасмага айланган.

 Сюжет 

 Тартылгандар 

 Шилтемелер 

Категория:Испания тасмалары
Категория:Аргентина тасмалары
Категория:2009-жыл чыккан тасмалар‎
Карта, акча жана эки мылтык

"Карта, акча жана эки мылтык" - 1998-жылы тартылган британиялык криминалдык комедия. Режиссер жана сценарийин жазган Гай Ричи, ал эми продюсери Мэтү Вон. Тасмага тартылгандар: Жейсон Флемиң, Декстер Флетчер, Ник Моран, Жэйсон Стейтем, Стивен Макинтош, Винни Жонс жана Стиң.

Тасманын окуясы алдамчылык менен карта ойногон, өзүнө абдан ишенген жаш карта оюнчу үч мактанчаактын оюнунда £500,000 акчасын криминалдык чөйрөнүн башчысына уттуруп жибергени менен башталат. Карызын төлөө үчүн досу экөө алар кийинки эле эшикте иштеп жатканын билбей майда банда тобун тоноону чечишет.

Тасма Ричини эл аралык аренага тааныткан. Ошондой эле мурунку Уэлс футболчусу Жонсту жана мурунку дайвер Стейтемди оюнчу катары элге тааныткан. Тасма $1,35 млн бюджети менен ийгиликтүү сатылып, $28 млн киреше алып келген.

Тасманын сериялуу бөлүгү 2000-жылы жарыкка чыккан жана бул тасманы кошкондо 7 эпизод болгон.

 Сюжет 

 Тартылгандар 

 Шилтемелер 

Категория:Британ тасмалары
Категория:1998-жыл
Согушкер (тасма)

"Согушкер" - 2011-жылы Гэвин О'Коннор тарткан америкалык спорттук драма. Тасмада Том Харди жана Жоел Эдгертон өз-өзүнчө жашаган бир тууган болуп ойношот. Бул эки бир тууган аралаш таймаш искусствосунун турнирине чыккан соң, бири-бири менен жарашып, ынтымакташып калышат. Эки бир туугандын атасынын ролун ойногон Ник Нолти Оскардын "Эң мыкты экинчи пландагы актер" сыйлыгын алган. Тасмага Женнифер Моррисон жана Фрэнк Грилло да тартылган.

 Сюжет 

 Тартылгандар 

 Шилтемелер 

Категория:АКШ тасмалары
Категория:2011-жыл чыккан тасмалар‎
Алтынчы сезим

"Алтынчы сезим" – 1999-жылы М. Найт Шямалан тарткан америкалык мистикалык коркунучтуу триллер. Тасма арбактарды көрө билген жана алар менен сүйлөшө билген Коул Сиэр (Хейли Жоел Осмент) жана ага жардам бергенге аракет кылган балдар психологу (Брүс Уиллис) жөнүндөгү окуяны баяндайт. Бул фильм Шямаланды киносүйүүчүлөргө тасмаларын сюрприз менен бүтүргөндү жакшы көргөн өзгөчө режиссер жана сценарист катары тааныткан.

"Hollywood Pictures" жарыкка чыгарган тасма жылуу маанай менен кабыл алынган. Киносынчылар айрыкча аткаруучулулардын чеберчилигине (айрыкча Осмент, Коллет жана Уиллис), тасманын атмосферасы жана кайчы пикир менен бүтүшүнө көңүл бурушкан. Тасма өлкө ичинде $293 млн, дүйнөлүк аренадан $672 млн чогултуу менен 1999-жылдын эң көп киреше тапкан 2-тасмасы (биринчиси "Жылдыз согушу: Эпизод 1 - Жашыруун коркунуч") болуп саналат. Тасма "Эң мыкты тасма", "Эң мыкты режиссер" (Шямалан), "Эң мыкты сценарий", "Эң мыкты экинчи пландагы актер" (Осмент) жана "Эң мыкты экинчи пландагы актриса" (Тони Коллет) сыяктуу алты Оскар сыйлыгына талапкерлиги көргөзүлгөн.

 Сюжет 

 Тартылгандар 

 Шилтемелер 

Категория:АКШ тасмалары
Категория:1999-жыл
Хачи: Ит жөнүндө баян

"Хачи: Ит жөнүндө баян" - 2009-жылы тартылган Британия-Америка тасмасы. Хачико аттуу ээсине абдан берилген акита ити жөнүндөгү баянга негизделген. Тасманын режиссеру Лассе Холстром, ал эми сценарийин жазган Стифен П. Линдси жана Кането Шиндо. Тасмага тартылгандар: Ричард Гир, Жоан Аллен жана Сара Ремер. Тасма 1987-жылы тартылган "Хачико моногатари" (ハチ公物語: Хачико баяны) аттуу япон тасмасынын римейки болуп саналат. 

"Хачи: Ит жөнүндө баян" 2009-жылы 13-июнда Сиэтл эл аралык фильм фестивалында бет ачарын өткөргөн жана 8-августта Жапонияда алгачкы көрсөтүүсүн баштаган. "Sony Pictures Entertainment" Америка кинотеатрларында көргөзгөн. Тасма 2010-жылдын 12-мартында "Entertainment Film Distributors" Британияда көргөзгөн. 2009-2010-жылы 25 өлкөгө тараган. Тасма чет жерден 2011-жылдын январына чейин эле $46.7млн киреше алып келген.

 Сюжет 

 Тартылгандар 

 Шилтемелер 

Категория:АКШ тасмалары
Категория:Британ тасмалары
Категория:2009-жыл чыккан тасмалар‎
Таң алдында (тасма)

"Таң алдында" - 1995-жылы Ричард Линклейтер тарткан америкалык романтикалык драма. Сценарийин Линклейтер жана Ким Кризан жазган. Тасмада жаш америкалык жигит Жесси (Итан Хоук) жана жаш француз кыз Селин (Жули Делпи) поездде жолугуп таанышып калышат да, Венадан түшүп калышып, бири-бири менен таанышканча түнү менен шаар кыдырып чыгышат.

Окуя эки каармандын сүйлөшүп чогуу басканын, жашоого жана сүйүүгө болгон көз карашын сүрөттөйт. Жесси романтик болгону менен романтика, сүйүүгө ишенбегендей түр көргөзөт. Селин бираз күмөн ойлору болгону менен романтик кыз. Кыска убакыт бири-бирин таануу менен чогуу өткөргөн түн экөөнүн тең эсинде калат. 

"Таң алдында" киносынчылардын жалаң оң маанайдагы пикирине ээ болот. Жесси менен Селин 2001-жылы Линклэйтердин "Түштөгү жашоо" тасмасына чогуу тартылышкан. "Таң алдында" тасмасынын уландысы катары 9 жылдан кийин "Күн батаар алдында" тасмасы тартылган. Ал эми ушул эле каармандардын жашоосунун уландысы 18 жылдан кийин "Түн алдында" тасмасында тартылган.

 Сюжет 

 Тартылгандар 

 Шилтемелер 

Категория:АКШ тасмалары
Категория:Швейцария тасмалары
Категория:Австрия тасмалары
Категория:1995-жыл
Ганди (тасма)

"Ганди" - 1982-жылы тартылган Британия-Индиянын эпикалык өмүр баян драмасы. Тасма ХХ кылымда Индиялагы Британия колониясына каршы зомбулуксуз көз карандысыздык кыймылдын лидери Мохандас Карамчанд Гандинин жашоосун чагылдырат. Сценарийин жазган Жон Брайли, ал эми режиссер жана продюсери Ричард Аттенборо. Баш каарманды Бен Киңсли ойногон. Тасма Гандинин өмүрүнүн 1893-жылы Түштүк Африканын поездинде актар гана кирчү купесине кирип алганы үчүн поездден ыргытылган жерден тартып, 1948-жылы киши колдуу болуп каза тапкан соң тажиясына чейинки мерчемин камтыйт. Ганди индуизм динине ишенгени менен тасмада христиан жана ислам сыяктуу башка динди да сыйлаганы сүрөттөлөт. 

"Ганди" 1982-жылы 30-ноябрда Индияда, 3-декабрда Британияда, 10-декабрда Америкада көрсөтүлгөн. Тасма Оскар сыйлыгынын 11 наамына көрсөтүлгөн жана "Эң мыкты тасма", "Эң мыкты режиссер" (Аттенборо), "Эң мыкты актер" (Бен Киңсли), "Эң мыкты сценарий" (Брайли) сыяктуу 8 сыйлык утуп алган. Тасма 2016-жылы 12-августта Индия фильм фестивалы башкармалыгы жана Коргоо министрлиги тарабынан Көз карандысыздык күнү фильм фестивалында Индиянын 70 жылдык көз карандысыз күнүнө арналып фестивалды ачуучу тасма катары кайрадан көрсөтүлгөн. Тасманын сценарийи китеп болуп басылып чыккан.

 Сюжет 

 Тартылгандар 

 Шилтемелер 

Категория:Британ тасмалары
Категория:Индия тасмалары
Категория:1982-жыл
Күнөө шаары

"Күнөө шаары" - (, "Фрэнк Миллердин күнөө шаары" деген ат менен да белгилүү) - 2005-жылы Фрэнк Миллер тарткан, жазган жана өндүргөн америкалык нео-нуар кылмыш антологиялык тасмасы. Тасма Миллердин окшош аталыштагы графикалык романына негизделген.

Тасманын көпчүлүк бөлүгү Миллердин биринчи, үчүнчү жана төртүнчү комикс сериялуу китебине негизделген. Тасманын биринчи окуясы сүйгөнүн өлтүргөндөрдү издөөдө жолуна чыккан адамдардын баарын, алтургай полицияны да өлтүргөн адам тууралуу баяндайт. Экинчи окуя көчө урушу болобу, сойку тобу болобу, жалданма киши өлтүргүчтөр болобу, полиция болобу баарын камтыйт. Үчүнчү окуя жаш кызды киши өлтүргүчтөн коргогон улгайып калган офицер тууралуу баяндайт. Тасманын кириши жана аягы 6-комикс сериясындагы "Кардар дайыма туура" аттуу кыска аңгемеге негизделген.

Тасмага тартылгандар: Жессика Алба, Бенисио дел Торо, Бриттани Мөрфи, Клив Оуен, Микки Рурк, Брүс Уиллис, Элайжа Вуд, Алексис Бледел, Майкл Кларк Дункан, Розарио Доусон, Карла Гужино, Рутгер Хауер, Жейм Киң, Майкл Мэдсен жана Ник Стал.

Тасма сын жагынан да, киреше жагынан да ийгиликке жеткен. Тасманын ак-кара түстө тартылып, кээ бир нерселери гана түстүү берилгени мактоого татыган. Тасма Канн фильм фестивалында көрсөтүлгөн жана Техникалык гранд призин утуп алган.

 Сюжет 

 Тартылгандар 

 Шилтемелер 

Категория:АКШ тасмалары
Категория:2005-жыл
Терминал (тасма)

"Терминал" - 2004-жылы Стивен Спилберг тарткан, Том Хэнкс жана Кэтрин Зета-Жонс катышкан америкалык комедия-драма. Тасма Нү-Йорктун Жон Ф.Кеннеди аеропортунда АКШга киргенге тыюу салынып, өз өлкөсүнө аскердик төңкөрүштөн улам кайтып кете албай камалып калган адам тууралуу баяндайт.

Тасма 1988-жылдан 2006-жылга чейин Париж аеропортунда калып калган Мехран Карими Нассеринин окуясынан бир аз таасир алган.

 Сюжет 

 Тартылгандар 

 Шилтемелер 

Категория:АКШ тасмалары
Категория:2004-жыл чыккан тасмалар
Линколндогу адвокат

"Линколн адвокаты" - 2011-жылы Брэд Фөрман тарткан америкалык триллер тасмасы. Тасма Майкл Коннеллинин окшош аталыштагы романына негизделген. Тасмага тартылгандар: Мэтү Макконахи, Райан Филипп, Уиллиам Х. Мэйси, Брайан Крэнстон жана Мариса Томей. Сценарийин Жон Романо жазган.

Тасма кеңседе эмес көбүнчө линколн машинасында иштеген Микки Холер аттуу адвокат жөнүндө баяндайт. Тасма Микки Холлер жөнүндө жазылган бир нече романдан алынган. Холлерди уулу кол салуу үчүн күнөөлөнгөн лос-анжелестик ишкер аял жалдайт. Кылмышты изилдөөдө мурунку кылмыш ишинин да изи чыгат жана бул эки иш бири-бирине байланыштуу экени билинет.

 Сюжет 

 Тартылгандар 

 Шилтемелер 

Категория:АКШ тасмалары
Категория:2011-жыл
Мона Лизанын жылмаюусу

"Мона Лизанын жылмаюусу" - 2003-жылы Майк Нүэлл тарткан, сценарийин Лоуренс Коннер жана Марк Росентал жазган драма. Продюсерлери "Revolution Studios", "Columbia Pictures" жана "Red Om Films Productions". Катышкандар: Кирстен Данст, Мэгги Жилленхол, Жулия Робертс жана Жулия Стайлз. Тасманын аталышы Леонардо да Винчинин белгилүү Мона Лиза сүрөтүнөн келип чыккан. Ал эми ушундай эле аталыштагы ырды Нэт Киң Кол чыгарган, бул ырды тасмага Сил ырдаган. Жулия Робертс тасмадагы ролу үчүн $25 млн алган, бул актрисанын ошол мезгилдеги эң кымбат гонорары болуп эсептелет.

 Сюжет 

 Тартылгандар 

 Шилтемелер 

Категория:АКШ тасмалары
Категория:2003-жыл чыккан тасмалар
Мыйзамсыз

"Мыйзамсыз" - 2012-жылы Жон Хилкот тарткан америкалык кылмыш драмасы. Сценарийи Мэтт Бондуранттын "Дүйнөдөгү эң нымдуу өлкө" аттуу тарыхый романына таянып автралиялык ырчы-сценарист Ник Кейв жазган. Тасмага тартылгандар: Шайа Лабаф, Том Харди, Гэри Олдман, Миа Васиковска, Жессика Честейн, Жэйсон Кларк жана Гай Пирс.

Тасма бири-биринин ээлеген аймагын талашкан Форрест (Харди), Хоуард (Кларк) жана Жэк Бондурант (Лабаф) аттуу үч бир тууган ортосундагы катаал чырды баяндайт. Тасма өндүрүлгөнгө чейин 3 жыл даярдалган. 2012-жылы тасма Канн фильм фестивалында көрсөтүлүп, 2012-жылы 29-августта жарыкка чыккан.

 Сюжет 

 Тартылгандар 

 Шилтемелер 

Категория:АКШ тасмалары
Категория:2012-жыл чыккан тасмалар‎
Гейшанын эскерүүлөрү

"Гейшанын эскерүүлөрү" - 2005-жылы Роб Маршалл окшош аталыштагы романга таянып тарткан америкалык эпикалык драма. Продюсерлер Стивен Спилбергдин "Amblin Entertainment" жана "Spyglass Entertainment" компаниялары жана Дуглас Уиктин "Red Wagon Productions" компаниясы. Тасма 2005-жылы 9-декабрда АКШда "Columbia Pictures" жана "DreamWorks Pictures" тарабынан жарыкка чыгарылган. Тасмага тартылгандар: Чжан Цзыи, Кен Ватанабэ, Гун Ли, Мишел Йео, Юки Кудо, Сузука Ого жана Саманта Футерман. Тасма Калифорниянын түштүк жана түндүк жагында, Киотонун Киомизу жана Фушими Инари храмында тартылган. Тасма итке минген кедей үйбүлө окия деп аталган гейша үйүнө Чио Сакамото аттуу жаш жапон кызын сатканы тууралуу баяндалат. Чио кийинчерээк Саюри аттуу гейшага айланат да, абдан популярдуу болот. Саюри ийгилик менен бирге эле гейша жашоо тарзынын сырлары жана курмандыктары болоорун туят. 

Тасма батыш сынчыларынын карама-каршылыктуу пикирлерине кабылганы менен ийгиликтүү сатылып, Оскардын 6 наамына көрсөтүлүү менен "Эң мыкты оператор", "Эң мыкты коюлган тасма" жана "Эң мыкты костюм дизайны" сыйлыктарын утуп алган. Аткарылышы, көрүнүшү, коюлушу, костюмдары жана Жон Уиллиамстын музыкасы мактоого татыганы менен жапон аялдарынын ролун кытай аялдарынын аткаруусу, тасманын стили сынга кабылган. Тасманын жапончосу баш каарман Саюринин атынан коюлуп жарыкка чыккан.

 Сюжет 

 Тартылгандар 

 Шилтемелер 

Категория:АКШ тасмалары
Категория:2005-жыл чыккан тасмалар
8-чакырым

"8-чакырым" - 2002-жылы Скот Силвер жазган, Көртис Хэнсон тарткан америкалык драма. Тасмага катышкандар: Эминем, Мекай Файфер, Бриттани Мерфи, Майкл Шэннон жана Ким Бейсингер.

Тасма 1995-жылы Уорренде паркта жашаган ак түстүү рэпер Жимми (Б-Раббит) Смит кич.(Эминем) африка-америкалыктар басымдуулук кылган рэп жанрында карьерасын түзүүгө кылган аракети тууралуу окуяны баяндайт. Тасманын аталышы басымдуу бөлүгү кара түстүүлөр жашаган Детройт, Уейн жана ак түстүүлөр турак кылган Оукланд, Мэком аймактарынын ортосундагы 8-чакырым трассасынын атынан келип чыккан.
Негизинен Детройтто тартылган тасма каржы жана киносынчылар сынынан ийгиликтүү өткөн. Эминем "Lose Yourself" ыры үчүн Оскар сыйлыгын алган жана бул ыр тасманын негизги ырына айланган.

 Сюжет 

 Тартылгандар 

 Сыйлыктары 
Тасма төмөндөгү сыйлыктардан көптөгөн жыл мыктысы жана бардык убактагы мыкты тасмасы аталган.

 "Billboard" (Эрика Рамирез): Бардык мезгилдеги эң мыкты 10 хип-хоп тасманын 2-тасмасы
 "The New York Observer" (Эндрү Саррис): 2002-жылдагы эң мыкты 10 англис тилдүү тасманын 7-тасмасы
 "Time" (Ричард Шикел): 2002-жылдын эң мыкты 10 тасмасы
 "Rolling Stone" (Питер Трэверс): 2002-жылдын мыкты тасмалары
 "The Daily Californian": 2002-жылдын эң мыкты тасмалары.

 Шилтемелер 

Категория:АКШ тасмалары
Категория:2002-жыл чыккан тасмалар‎
Америкалык сулуулук

"Америкалык сулуулук" ― 1999-жылы Сэм Мендес тарткан америкалык драма. Сценарийин Алан Болл жазган. Кевин Спейси, өспүрүм кызынын эң жакын досу Анжелага (Мина Сувари) ашык болуп калган, орто жаш кризисине кабылган, 42 жаштагы жарнама жетекчиси Лестер Бурнхемди аткарат. Аннет Бениң Лестердин жубайынын ролун, Тора Бөрч алардын ишениминен чыккан кызынын ролун аткарат. Ошондой эле Уэс Бентли, Крис Купер жана Эллисон Женни тасмада роль жаратышкан.
 
Тасма 1999-жылы 17-сентябрда Түндүк Америкада чыгаары менен сынчылар тарабынан оң пикирлерге арзып, дүйнө жүзү боюнча $356 миллион киреше тапкан. Сынчылар Мендес, Спейси жана Бэлге негизги басымды жасоо менен тасманын көпчүлүк бөлүгүн алкышташып, каармандардын жана окуя болгон жердин окшоштугун сынга алышкан. DreamWorks киностудиясы тасманын Оскар сыйлыгына татыктуу болушу үчүн чоң салым кошкон. 72-Оскар сыйлык тапшыруу аземинде тасма "Мыкты тасма", "Мыкты режиссёр", "Мыкты актёр" (Спейси), "Мыкты түп нускадагы сценарий" жана "Мыкты киноматография" сыйлыктарын жеңип алган. Бул тасма көптөгөн сыйлыктарга көрсөтүлгөн жана негизинен мыкты тартылгандыгы, жазылгандыгы жана аткаруучу топ үчүн сыйлыктарды уткан жана наамдарга татыктуу болгон.

 Сюжет 

 Тартылгандар 

 Шилтемелер 

Категория:АКШ тасмалары
Категория:1999-жыл
Кара рыцардын жандануусу

"Кара рыцардын жандануусу" ―2002-жылы Кристофер Нолан тарткан британ-америкалык баатырдык тасма. Сценарийин Кристофер Нолан менен Жонатан Нолан биргеликте жазган. DC Comics каармандарына негизделген "Бэтмен", Ноландын "Бэтмен" үчилтигинин соңкусу жана "Бэтмен башталыш" (2005) менен "Кара рыцарь" тасмаларынын уландысы. Башкы каарман Брүс Уейн/ Бэтмендин Кристиан Бейл ойногон, жана дагы Майкл Кейн Алфред Пенниуорзду , Гэри Олдмен Жеймс Гордонду , Морган Фримен Лүсиус Фоксту аткарган. Тасмада ошондой эле Селина Кайл (Энн Хатэуей) жана Бейн (Том Харди) тартылышкан. Тасма кара баатырдын иш-аракеттеринен 8 жылдан кийин, Готем шаарын атомдук кыйратуудан сактап калуу үчүн, ырайымсыз революционер Бейн картаң Брүс Уейнди Бетмендин ролун аткарууга мажбурлоосун баяндайт.

"Кара рыцардын жандануусу" бетачары 2012-жылы 16-июлда өткөн. Тасма Кошмо Штаттарда жана Улуу Британияда 2012-жылы 20-июлда көрсөтүлгөн. Тасма сынчылар тарабынан оң пикирлерге арзып, 2012-жылдын эң мыкты тасмасы деп табылган. Биринчи бөлүмдөрү сыяктуу эле, тасма дүйнө жүзү боюнча 1 $миллиарддан ашык киреше табып, 1 миллиард АКШ долларын тапкан экинчи Бэтмен тасмасы болгон. Тасма азыркы учурда эң көп кирешелүү тасмалардын арасында 17-орунда турса, 2012-жылы эң көп киреше тапкан тасмалардын арасында 3-орунду жана дүйнөдөгү эң көп кирешелүү баатырдык тасмалардын арасында 4-орунду ээлеген.

 Сюжет 

 Тартылгандар 

 Шилтемелер 

Категория:АКШ тасмалары
Категория:Британ тасмалары
Категория:2002-жыл чыккан тасмалар
Логан (тасма)

"Логан" - Marvel Comics каарманы Булгундун негизде 2017-жылы тартылган америкалык уруш тасмасы. Тасманы "Marvel Entertainment", "TSG Entertainment", жана "The Donners Company" биргелешип тарткан, "20th Century Fox" жайылткан. Тасманы Жеймс Мэнголд тарткан, сценарийин Девид Жеймс Келли жана Мэнголддун чыгармасынан алып, Жеймс Мэнголд, Майкл Грин жана Скот Франк биргеликте жазган. Хү Жекмандын Логанды 17 жыл аткарусуунан кийин, бул анын акыркы оюну деп күтүлөт, анын жаш кезин Чарлз Хавиер (Патрик Стүарт) ойнойт. Ричард Грант, Бойд Холбрук, Стивен Мерчант, Дафни Кин, Эрик ла Салле, Элиз Нил жана Элизабет Родригез экинчи пландагы ролдорду аткарышкан. Тасманы тартуу иштери алгач 2016-жылдын 2-майында Лузианада башталып, 2016-жылдын 19-августунда Нү-Мексикодо аяктаган. Тасма негизинен Лузиана, Нү-Мексико жана Миссисипи штаттарында тартылган.

Логандын бет ачаары 2017-жылы 17-февралда 67-Эл аралык Берлин кинофестивалында болуп, АКШда 2017-жылдын 3-мартынан баштап кинотетрларда кадимки жана IMAX форматында көрсөтүлө баштаган. Тасма көптөгөн сынчылар жана көрүүчүлөр тарабынан жогору бааланып, дүйнөдөгү эң мыкты супербаатыр тасмаларынын бири деп таанылган. Дүйнө жүзү боюнча 596.9 миллион АКШ долларын табуу менен 97 миллион АКШ доллардык бюджетинен ашып, 2017 жылдагы эң кирешелүү тасмалардын бири деп аталган.

 Сюжет 

 Тартылгандар 

 Шилтемелер 

Категория:АКШ тасмалары
Категория:2017-жыл чыккан тасмалар‎
Бөтөндөр

"Бөтөндөр" — 1986-ж. жарыкка чыккан, АКШнын илимий-фантастикалык коркутма тасмалардын бири. Тасманын сценарийин жазган жана койгон режиссер - Жеймс Кэмерон, продюсери - Гейл Анна Херд. Башкы каармандарды аткаргандар: Сигурни Уивер, Майкл Бин, Пол Райзер, Лэнс Хенриксен жана Бил Пэкстон. Тасма 1979-ж.жарыкка чыккан "Бөтөндөр" тасмасынын экинчиси жана дал ушул аталамадагы тасманын франшизасы. Тасма башкы каарман Эллен Рипли (Сигурни Уивер) экипажы менен планетага кайтканда, бул жолу аны Бөтөн жандыктар космостук флоттун коштоосунда кастык менен тосуп алганы тууралуу баяндайт. Бөтөндөр тасмасынын сценарийи Вьетнам согушунун тассири астында, түпнуска "Бөтөндөн" айырмаланып, согуш киносуна сымал жазылган. 

"Бөтөндөр" дүйнө жүзү боюнча $180 млн киреше чогулткан. Тасма Оскар сыйлыгынын жети номинациясында ат салышып, "Эң мыкты актриса (Сигурни Уивер)", "Эң мыкты үн эффекттерин монтажы" жана "визиалдык эффектер" сыйлыктарын жеңген. Сегиз Сатурн сыйлыгына, анын ичинде, "Эң мыкты илимий-фантастикалык тасма", "Эң мыкты актриса" (Сигурни Уивер), "Эң мыкты сценарий жана режиссер" (Кэмеронго) татыган. "Бөтөндөр" өз жанрындагы эң мыкты тасмалардын бири болуп эсептелет.

1992-жылы "Бөтөн 3" чыкканда, Сигурни Уивер Эллен Риплинин ойносо, Лэнс Хенриксен Бишопту аткарган.

 Сюжет 

 Тартылгандар 

 Шилтемелер 

Категория:Илимий фантастика
Категория:АКШ тасмалары
Категория:1986-жыл
Туткундар

Туткундар - 2013-жылы тартылган америкалык триллер тасма. Режиссеру Дени Вилнөв, сценарийин жазган Аарон Газикауски. Тасмага катышкандар: Хү Жэкман, Жейк Жилленхол, Виола Дэвис, Мария Белло, Терренс Хоуард, Мелисса Лео жана Пол Дано.

Окуя Пенсилванияда эки жаш кыздын уурдалып кетип, полициянын адам уурдаганга шектүүлөрдү издеши менен уланат. Полиция уурдаганга шектүү делген жаш баланы кармап кое берген соң, жоголгон кыздын атасы кармап алат да, баланы суракка алып кыйноого алат. Тасмага киносынчылардын көпчүлүгү жылуу пикир айтышат да, тасма ийгиликтүү сатылган. 86-Оскар сыйлыгында "Эң мыкты кинематография" наамына көрсөтүлгөн.

 Сюжет 

 Тартылгандар 

 Шилтемелер 

Категория:2013-жыл
Категория:АКШ тасмалары
Жогол (тасма)

"Жогол" - 2017-жылы тартылган Американын коркунучтуу комедия тасмасы. Режиссеру, продюсери жана сценаристи Жордан Пил. Тасма Пилдин саамалык режиссердук эмгеги болуп саналат. Катышкан оюнчулар: Дэниел Калуя, Эллисон Уилямс, Брэдли Уитфорд, Калеб Лэндри Жонс, Стефен Рут жана Кэтрин Кинер. Окуя эки башка расадагы жаш түгөйдүн кыздын ата-энесинин табышмактуу үйүнө баруусу менен уланат. 

Тасманын бетачары 2017-жылдын 24-январында "Sundance Film Festival"ында өткөн жана 24-февралда сатыкка чыккан. Тасма киносынчылардын жылуу пикирин алуу менен $4,5 млн бюджети менен дүйнөлүк аренадан $183 млн киреше тапкан.

 Сюжет 

 Тартылгандар 

 Шилтемелер 

Категория:АКШ тасмалары‎‎
Категория:2017-жыл чыккан тасмалар‎
Кармай алсаң мени карма

"Кармай алсаң мени карма" - 2002-жылы 19 жашына чейин учкуч, доктур, прокурор боло калымыш болуп миллиондогон акчаны алдамчылык жол менен тапкан Фрэнк Абигнейлдин өмүр баянына негизделип тартылган кылмыш жанрындагы тасма. Анын негизги кылмышы чек аркылуу алдоо болот. Алдамчылыкта өтө тажрыйбалуу болуп калгандыктан, Федералдык иликтөө бюросу (FBI) башка жасалма чектерди жасаган кылмышкерлерди кармоодо андан жардам сурашат. Тасманын режиссеру Стивен Спилберг. Тасмага тартылгандар: Леонардо Ди Каприо, Том Хэнкс, Кристофер Уокен, Мартин Шин, Натали Бэй ж.б.

Тасманын башталышы 1980-жылга туура келет, Абигнейл китебинин тасма укугу 1997-жылы Спилбергге сатылганга чейин тасма иши уланган эмес. Дэвид Финшер, Гор Вербински, Лассе Холстром, Милос Форман жана Кэмерон Кроу Спилбергге чейин бул тасманы тартабыз деген режиссерлор. Тасма 2002-жылдын февраль-май арасында тартылган. Тасма каржылык жагынан да, сын-пикирлерден да ийгиликтүү өткөндүктөн, тасманын автору саналган Абигнейл тасманы жылуу кабыл алган.

 Сюжет 

 Тартылгандар 

 Шилтемелер 

Категория:АКШ тасмалары
Категория:2002-жыл
Терминатор

"Терминатор" - 1984-жылы Жеймс Кэмерон тарткан америкалык илимий фантастикалык тасма. Пост-апокалипсистик келечекте машиналарга каршы чыга турган Сара Коннордун (Линда Хэмилтон) баласын өлтүрүү үчүн 2029-жылдан 1984-жылга жөнөтүлгөн киши өлтүрүүчү киборг Терминаторду Арнолд Шварценеггер аткарат. Келечектеги жоокер Кайл Риз (Майкл Бин) Коннорду коргоо үчүн өткөн мезгилге жөнөтүлөт. Сценарийин жазган Кэмерон менен Гейл Анна Хөрд. "Hemdale Film Corporation" аткаруучу продюсерлери Дерек Гибсон жана Жон Дэли тасманы каржылоо жана өндүрүү иштерин камсыздашкан.

АКШда эки жума бою эң көп көрүлгөн тасма Кэмерон жана Шварценеггердин ийгиликке жетишине шарт түзгөн. Тасманын ырааттуу уланышы, уруш сценалары жана Шварценеггердин аткаруу чеберчилиги киносынчылардын мактоосуна арзыган. Тасманын ийгилик жаратуусу дагы төрт уландысын ("Терминатор 2: Акыр заман", "Терминатор 3: Машиналардын көтөрүлүшү", "Терминатор: Куткаруу" жана "Терминатор: Генезис") тартканга түрткү болгон. 2008-жылы "Терминатор" Конгресс китепканасы тарабынан "маданий, тарыхый же эстетикалык баалуу" деп табылып, Улуттук кино реестринде сактоо үчүн тандалып алынган.

 Сюжет 

 Тартылгандар Аскат Сулайманов

 Шилтемелер 

Категория:АКШ тасмалары
Категория:Илимий фантастика‎
Категория:1984-жыл